Nasè' peccellan

Nasè' peccellan panèka kakanan sè aèssè ghângan kella, samacem oto', tarnya', cambe sè èsèlènè sareng kowa kacang bân samacemma.

Nasè' peccellan panèka kakanan khas suku Jhâbâ sè ghâmpang ètemmo neng Jhâba Tèmor, Daerah Istimewa Yogyakarta bân Jhâbâ Tengnga. Sabbhân kennengngan ngembangaghi Nasè' peccellan èsesuwayyaghi sareng salèra bân kekhososânna bâng-sèbâng molaè ḍari èssè kantos rassa sè dhâ-bhidhâ, è Jhabâ Tèmor plappa Nasè' peccellan èghressa lebbi peddhis bân accèn, namong è Jhabâ bâgiyân tengnga rassana lebbi ka manès bân accèn. Mala, manabi neng Jhâbâ Tèmor bâḍâ sèttong èssèyan sè kodhu bâḍa kaangghuy sajiyân Nasè' peccellan iyâ arèya krèpe' kancor; namong neng Jhâbâ tengnga ta' kadhi nèka.

Nasè' peccellan ampon bâḍâ ḍâri abad ka-9 masèhi. Kakanan kona sè bannya' gizina rèya kaonang neng Indonèsia otamana è Jhâbâ Tèmor, Jhâbâ Tengnga, Ponorogo, Maḍiun bân D.I Yogyakarta. Lebbi-lebbi è Kotta Madiun, è dâlem upaya maningkathaghi kasejahteraan masyarakat, Nasè' peccellan dhâddhi sala sèttong potènsi kulinèr ghâbây narè' wisatawan sè dâteng.

 Asal-Osolla 
Oca' Nasè' peccellan (ḍâri bhâsa Jhâbâ: ꦥꦼꦕꦼꦭ꧀, artèna Pècèl) artèna "nyellèp" otabâ èpaalos ngangghuy cara èsellèp.

 Macemma 

 Nasè' peccellan Ponorogo
 Nasè' peccellan tumpang
 Nasè' peccellan Blitar
 Nasè' peccellan gudeg
 Nasè' peccellan punten
 Nasè' peccellan Kediri
 Nasè' peccellan  jherruk bângngal
 Nasè' peccellan Madiun
 Nasè' peccellan tumpang
 Nasè' peccellan Semanggi
 Nasè' peccellan Blitar
 Nasè' peccellan Garahan (Jember)

 Sombher